A4-0164/97

Ψήφισμα επί της ανακοινώσεως της Επιτροπής σχετικά με ένα «Κοινό σύστημα ΦΠΑ - Πρόγραμμα για την ενιαία αγορά» (COM(96)0328 - C4-0458/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0328 - C4-0458/96),

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο (δεύτερη έκθεση σύμφωνα με το άρθρο 14) «εφαρμογή του κανονισμού (ΕΟΚ) αριθ. 218/92 του Συμβουλίου της 27ης Ιανουαρίου 1992 σχετικά με τη διοικητική συνεργασία στον τομέα των έμμεσων φόρων (ΦΠΑ) (COM(96)0681, τελικό),

- έχοντας υπόψη τις συζητήσεις επ' ευκαιρία της ακρόασης στην Επιτροπή Οικονομικής, Νομισματικής και Βιομηχανικής Πολιτικής, την 21η Ιανουαρίου 1997[semigr ]

- έχοντας υπόψη τις γνωμοδοτήσεις του:

. της 20ής Νοεμβρίου 1990 για πρόταση οδηγίας του Συμβουλίου προς συμπλήρωση του κοινού συστήματος φόρου προστιθέμενης αξίας και για τροποποίηση της οδηγίας 77/388/ΕΟΚ ((ΕΕ C 277 της 23.9.1996, σελ. 25)),

. της 21ης Ιανουαρίου 1993 για πρόταση οδηγίας του Συμβουλίου για τροποποίηση της οδηγίας 77/388/ΕΟΚ περί ρύθμισης του ΦΠΑ στη μεταφορά προσώπων ((ΕΕ C 269 της 16.10.1995, σελ. 213)),

. της 22ας Σεπτεμβρίου 1995 για πρόταση οδηγίας του Συμβουλίου προς τροποποίηση της οδηγίας 77/388/ΕΟΚ για κοινό σύστημα ΦΠΑ (φορολογία αγροτικών προϊόντων) ((EE C 42 της 15.2.1993, σελ. 170)),

. της 5ης Σεπτεμβρίου 1996 για πρόταση οδηγίας του Συμβουλίου προς τροποποίηση της οδηγίας 77/388/ΕΟΚ για κοινό σύστημα ΦΠΑ (ελάχιστο ύψος του κανονικού συντελεστή) ((ΕΕ C 324 της 24.12.1990, σελ. 97)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0164/97),

Α. έχοντας υπόψη ότι η κατάργηση των ελέγχων ΦΠΑ στα εσωτερικά σύνορα της Ευρωπαϊκής Ένωσης ναι μεν οδήγησε σε απλοποιήσεις, αλλά δεν έχει ακόμη επιτευχθεί μια ρύθμιση του ΦΠΑ που θα είναι σύμφωνη με την εσωτερική αγορά,

Β. λαμβάνοντας υπόψη, ότι αρχικά προεβλέπετο, ότι η Επιτροπή -ήδη την 31η Δεκεμβρίου 1994- θα υπέβαλλε συγκεκριμένες προτάσεις για το τελικό σύστημα ΦΠΑ,

Γ. έχοντας υπόψη, ότι η σημερινή ρύθμιση που αποκαλείται «μεταβατικό σύστημα» παρουσιάζει σημαντικές ελλείψεις και οδηγεί σε μεγάλες επιβαρύνσεις για τις επιχειρήσεις, τους καταναλωτές και τις διοικήσεις,

Δ. λαμβάνοντας υπόψη, ότι πολλά από τα μειονεκτήματα αυτά δεν θα εξαφανιστούν αυτόματα με την εισαγωγή ενός συστήματος ΦΠΑ βασισμένου στην επιβολή φόρου στη χώρα προέλευσης, και κατά συνέπεια απαιτούν ξεχωριστές λύσεις,

Ε. έχοντας υπόψη, ότι το παρόν σύστημα είσπραξης του ΦΠΑ δεν μπορεί να εξουδετερώσει αποτελεσματικά τη φοροδιαφυγή, γεγονότς το οποίο οδηγεί σε τεράστιες απώλειες φορολογικών εσόδων για τα κράτη μέλη,

ΣΤ. έχοντας υπόψη ότι θα έπρεπε να εφαρμοστεί ένα απλό, διαφανές, ενιαίο και κυρίως ελέγξιμο σύστημα ΦΠΑ για την εξασφάλιση της απρόσκοπτης λειτουργίας της εσωτερικής αγοράς,

Z. λαμβάνοντας υπόψη, ότι ένα κοινό σύστημα ΦΠΑ συμβάλλει στην ολοκλήρωση της ενιαίας αγοράς και την ενίσχυση της ανταγωνιστικότητας των ευρωπαϊκών επιχειρήσεων,

H. λαμβάνοντας υπόψη ότι με τη μετάβαση σε ένα κοινό σύστημα ΦΠΑ δεν θα πρέπει να τροποποιηθούν αρνητικά τα έσοδα από το ΦΠΑ των επιμέρους κρατών μελών,

Θ. λαμβάνοντας υπόψη ότι έρευνα η οποία διεξήχθη για λογαριασμό της Επιτροπής σχετικά με τις δυνατότητες να προωθηθεί η απασχόληση με φορολογικά μέτρα που δεν επηρεάζουν τα έσοδα, απέδειξε ότι απλώς και μόνο η μετατόπιση της φορολόγησης της εργασίας προς άλλους τομείς μπορεί να έχει θετικές επιπτώσεις στον τομέα της απασχόλησης[semigr ] ότι επιπλέον αυτή η έρευνα έδειξε πως κανένα μεμονωμένο μέτρο σε οιαδήποτε χώρα ή σε οποιοδήποτε τομέα δεν είναι αποτελεσματικό ή εξίσου αποτελεσματικό[semigr ] ότι αυτά τα συμπεράσματα δικαιώνουν την άποψη του Κοινοβουλίου, ότι πρέπει να προσφερθεί στα κράτη μέλη η δυνατότητα να επεκτείνουν το οπλόστασιό τους σε μέτρα τόνωσης του τομέα της απασχόλησης, με την εφαρμογή μικρότερου ΦΠΑ για ορισμένες υπηρεσίες εντάσεως εργασίας,

Ι. επισημαίνοντας ότι η Ευρωπαϊκή Κοινότητα ανέκαθεν πάσχιζε για την προάσπιση των ασθενέστερων μελών της κοινωνίας και ότι οι φιλανθρωπικές και άλλες οργανώσεις παρέχουν πολύτιμες υπηρεσίες σε αυτόν τον τομέα της κοινωνίας[semigr ]

1. επισημαίνει ότι η Επιτροπή είναι υποχρεωμένη να υποβάλει πρόταση για ένα οριστικό σύστημα ΦΠΑ, και τονίζει παράλληλα ότι ένα σύστημα ΦΠΑ βασισμένο στην επιβολή του φόρου στη χώρα προέλευσης παρουσιάζει δυνητικά πλεονεκτήματα[semigr ]

2. επισημαίνει ότι το σημερινό σύστημα ΦΠΑ παρουσιάζει πάρα πολλές ελλείψεις και είναι πολύ δαπανηρό από άποψη χρηματοοικονομική, διοικητική και προσωπικού[semigr ] αναγνωρίζει ότι η εφαρμογή ενός οριστικού συστήματος ΦΠΑ βασισμένου στην αρχή της χώρας προέλευσης θα είναι οπωσδήποτε σχέδιο μακροπρόθεσμο[semigr ] καλεί συνεπώς την Επιτροπή να υποβάλει προτάσεις για βελτιώσεις οι οποίες μπορούν να πραγματοποιηθούν στο πλαίσιο του μεταβατικού συστήματος χωρίς υπερβολικά μεγάλη προσπάθεια[semigr ]

3. αναγνωρίζει ότι η Επιτροπή έχει ήδη λάβει μέτρα για τη βελτίωση του υπάρχοντος συστήματος - συμπεριλαμβανομένων της προτεινόμενης οδηγίας για το ΦΠΑ και τις τηλεπικοινωνίες, του προγράμματος Fiscalis και των προτάσεων για αλλαγή του καθεστώτος της επιτροπής ΦΠΑ - αλλά επιμένει ότι χρειάζονται περαιτέρω βελτιώσεις[semigr ]

4. τάσσεται υπέρ της προσέγγισης με τη ρύθμιση που αναφέρεται στην ανακοίνωση της Επιτροπής, ζητεί όμως να ληφθούν κατ´ αρχήν εναρμονισμένα μέτρα προς την κατεύθυνση μιας οριστικής ρύθμισης, που θα διευκολύνουν τη μετάβαση στο νέο καθεστώς χωρίς νέες επιβαρύνσεις για τις επιχειρήσεις και τις φορολογικές αρχές[semigr ]

5. καλεί την Επιτροπή να υποβάλει τις πρώτες προτάσεις του προγράμματός της που αποσκοπεί στον εκσυγχρονισμό του υπάρχοντος συστήματος ΦΠΑ και στην εξασφάλιση μιας περισσότερο ομοιόμορφης εφαρμογής του, ώστε να ξεπεραστούν ορισμένες από τις ατέλειές του και να δημιουργηθούν ευνοϊκές προϋποθέσεις για τη μετάβαση σε ένα σύστημα με βάση τη φορολογία στη χώρα προέλευσης[semigr ]

6. αναγνωρίζει ότι ένα από τα κυριότερα εμπόδια προκειμένου να υποστηριχθεί στην κλίμακα ολόκληρης της ΕΕ η ταχεία μετάβαση σε ένα οριστικό σύστημα ΦΠΑ είναι οι ευρέως διαδεδομένοι προβληματισμοί όσον αφορά τη ρεαλιστικότητα ενός κεντρικού μακροοικονομικού συστήματος συμψηφισμού[semigr ] ζητεί συνεπώς να συγκροτηθεί μια νέα ομάδα εμπειρογνωμόνων αποτελούμενη από εκπροσώπους της επιχειρηματικής κοινότητας, εκπροσώπους των κρατών μελών και βουλευτές του Ευρωπαϊκού Κοινοβουλίου, με αποστολή την εξεύρεση λύσεων για το πρόβλημα αυτό[semigr ]

7. υπογραμμίζει τη δυσκολία επεξεργασίας και επιβολής ενός τέτοιου συστήματος ΦΠΑ, διότι η δομή της φορολογίας στην ΕΕ και τα ποσοστά άμεσων και έμμεσων φόρων στο εισόδημα διαφέρουν σημαντικά, και μια μονομερής και εκτεταμένη εναρμόνιση του ΦΠΑ θα περιόριζε άσκοπα και υπερβολικά τα περιθώρια κινήσεων των κρατών μελών, ιδιαίτερα σε καιρούς χαμηλών φορολογικών εσόδων[semigr ]

8. εμμένει στην πεποίθησή του ότι θα πρέπει να καταργηθεί στην ΕΕ η μεταβατική ρύθμιση του 1993 για το ΦΠΑ, μέσω της μετάβασης από την αρχή της χώρας προορισμού στην αρχή της χώρας προελεύσεως, καθώς και μέσω μιας συμβατής προς την ενιαία αγορά ενοποίησης των ορισμών των πραγματικών γεγονότων που θεμελιώνουν φορολογική υποχρέωση, των διαδικασιών και των κυρώσεων[semigr ]

9. φρονεί ότι ένα νέο σύστημα ΦΠΑ πρέπει να διατηρεί ανεπιφύλακτα την ανταγωνιστική ουδετερότητα του φόρου και ότι δεν επιτρέπεται να πραγματοποιηθεί καμία μείωση του φόρου εισοδήματος στα κράτη μελη[semigr ]

10. προτείνει, για ένα συμβατό προς την ενιαία αγορά σύστημα ΦΠΑ, την εισαγωγή ενός συστήματος συμψηφισμού σε μακροοικονομική βάση, ώστε να αποφευχθούν οι μεταφορές εισοδήματος μεταξύ των κρατών μελών[semigr ]

11. ζητεί, όταν τεθεί σε ισχύ η τελική ρύθμιση, ο ενδοκοινοτικός κύκλος εργασιών και ο κύκλος εργασιών στο εσωτερικό των κρατών μελών να τυγχάνουν της αυτής μεταχειρίσεως[semigr ]

12. ζητεί την απλοποίηση της φορολογίας του κύκλου εργασιών με την εισαγωγή της αρχής του ενιαίου τόπου[semigr ] θεωρεί αυτό ότι είναι δυνατόν μόνο στο τελικό σύστημα, ώστε να μην μειωθούν τα έσοδα των κρατών μελών[semigr ]

13. υπογραμμίζει την ανάγκη, ο ΦΠΑ να διαμορφωθεί, μέσω κατάλληλης προσαρμογής των συντελεστών, κατά τρόπο κοινωνικά δίκαιο και αποτελεσματικό από απόψεως απασχόλησης, και να υποστηριχθεί μια οικολογική φορολογική μεταρρύθμιση[semigr ]

14. θεωρεί πολιτικώς δύσκολη την αύξηση ή μείωση του σημερινού εύρους των κανονικών συντελεστών[semigr ]

15. θεωρεί απαραίτητο ο μηδενικός φορολογικός συντελεστής να διατηρηθεί, ο μειωμένος φορολογικός συντελεστής να καθοριστεί στα επίπεδα του 5%, και όλες οι πράξεις που ανήκουν σε αυτή την κατηγορία να ορισθούν χωρίς εξαίρεση με δεσμευτικό τρόπο[semigr ]

16. ζητεί να εφαρμοστεί ο μειωμένος συντελεστής, ή ένας μηδενικός συντελεστής, για τα αντικείμενα και τις υπηρεσίες που αναφέρονται στο παράρτημα Η της οδηγίας 92/77/ΕΟΚ, που συμπληρώνει το κοινό σύστημα φορολογίας επί της προστιθέμενης αξίας και που τροποποιεί την οδηγία 77/358/ΕΟΚ ((ΕΕ L 316 της 31.10.1992, σελ. 1)) και η οποία οδηγία 92/77/ΕΟΚ πρέπει να τροποποιηθεί προς την κατεύθυνση της εισαγωγής καινούργιων κατηγοριών, συμπεριλαμβανομένων των εκπαιδευτικών προϊόντων και υπηρεσιών, και της διόρθωσης των πιο σοβαρών στρεβλώσεων του ανταγωνισμού, που προέρχονται από τις εξαιρέσεις στο πλαίσιο της μεταβατικής ρύθμισης του ΦΠΑ, η οποία θα έπρεπε να λήξει, και κυρίως προς την κατεύθυνση της εναρμονισμένης εφαρμογής του μειωμένου συντελεστή στις σχετικές με τον τουρισμό δραστηριότητες, όπως η γαστρονομία[semigr ]

17. καλεί την Επιτροπή να προβλέψει στις μελλοντικές προτάσεις της χαμηλότερους φορολογικούς συντελεστές για υπηρεσίες έντασης εργασίας, που πρέπει να καθορισθούν επακριβώς, και να υποβάλει σχετική πρόταση για τροποποίηση του παραρτήματος Η της προαναφερθείσας οδηγίας 92/77/ΕΟΚ[semigr ]

18. σημειώνει ότι οι ΜΚΟ στην ΕΕ παίζουν σημαντικό ρόλο στην παροχή υπηρεσιών φιλανθρωπικού χαρακτήρα και κοινωνικής αρωγής, αλλά πλήττονται, οι ίδιες και συνεπώς και οι αποδέκτες των υπηρεσιών τους, από τα προβλήματα που αντιμετωπίζουν στο πλαίσιο του υφισταμένου συστήματος ΦΠΑ, με σημαντικότερο το πρόβλημα του μη επιστρεπτέου ΦΠΑ[semigr ]

19. καλεί την Επιτροπή να χρησιμοποιήσει τη μετάβαση σε ένα μόνιμο σύστημα ΦΠΑ ως ευκαιρία για τη βελτίωση της φορολογικής κατάστασης των ΜΚΟ στην ΕΕ, να διατηρήσει έναν ενδελεχή διάλογο με τις οργανώσεις αυτές καθώς θα καταρτίζει προτάσεις για τη βελτίωση του υπάρχοντος και του μόνιμου συστήματος ΦΠΑ, και να συμπεριλάβει στην ετήσια έκθεση ένα τμήμα σχετικά με τις φιλανθρωπικές και άλλες οργανώσεις[semigr ]

20. ζητεί να εφαρμοσθεί ο μηδενικός συντελεστής στις συναλλαγές του εξαγωγικού εμπορίου, στις συναλλαγές που πραγματοποιούνται από τους επαγγελματίες και τα ιδρύματα του ιατρικού τομέα, στις συναλλαγές που πραγματοποιούνται από ταμεία κοινωνικής ασφάλισης και φιλανθρωπικές οργανώσεις αναγνωρισμένες στα κράτη μέλη, καθώς και στις συναλλαγές που σχετίζονται με την κοινωνική ασφάλιση, την εκπαίδευση, την επαγγελματική κατάρτιση και τον αθλητισμό[semigr ]

21. θεωρεί απαραίτα, την άμεση βελτίωση και επιτάχυνση της συνεργασίας των φορολογικών αρχών των κρατών μελών μέσω μιας αναθεώρησης του προαναφερθέντος κανονισμού (ΕΟΚ) αριθ. 218/92, τη θέσπιση ενιαίων ελαχίστων επιπέδων κατάρτισης, και την επέκταση των προσφορών διαρκούς εκπαίδευσης και επιμόρφωσης (π.χ. τέλος - MATTHAEUS)[semigr ]

22. υπογραμμίζει ότι είναι αναγκαίο να συμβάλει, μέσω κοινοτικής ερμηνείας, στη βελτίωση της ενιαίας επέκτασης των διατάξεων περί ΦΠΑ[semigr ] εκφράζει τον προβληματισμό του για το γεγονός ότι το Ευρωπαϊκό Δικαστήριο γίνεται σε ολοένα μεγαλύτερο βαθμό ο εκ των πραγμάτων νομοθέτης όσον αφορά τη φορολογία[semigr ] πιστεύει ότι η κατάσταση αυτή θα συνεχισθεί μέχρις ότου βελτιωθεί ουσιαστικά το μεταβατικό σύστημα ΦΠΑ και εισαχθεί το οριστικό σύστημα[semigr ]

23. ζητεί τη βελτίωση του ελέγχου, με τον καθορισμό ελάχιστων απαιτήσεων για μέτρα και μεθόδους ελέγχου, καθώς και τη θέσπιση ενιαίων ως προς τη μορφή και το ύψος κυρώσεων σε περιπτώσεις παραβάσεων της νομοθεσίας[semigr ]

24. καλεί, δεδομένης της μαζικής απόρριψης από τη μεγάλη πλειοψηφία των κρατών μελών και της ανάγκης να αποφασισθεί η μετάβαση στην αρχή προελεύσεως με ομοφωνία, να τεθεί εκ νέου στο Συμβούλιο Υπουργών το θέμα της λήψεως αποφάσεων με πλειοψηφία, σε ό,τι αφορά τα θέματα έμμεσης φορολογίας[semigr ]

25. ζητεί τη δημιουργία ενός ανεξάρτητου οργανισμού που θα φέρνει σε επαφή τους παράγοντες της βιομηχανίας και τους εκπροσώπους της δημόσιας διοίκησης, προκειμένου να συζητούνται οι διάφορες μέθοδοι εφαρμογής του ΦΠΑ και να επιτευχθεί συναίνεση στην κλίμακα της ηπειρωτικής Ευρώπης και αμφοτέρωθεν της Μάγχης[semigr ]

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τα κοινοβούλια των κρατών μελών.